Source: http://matysova.sk/index.php?option=com_content&view=article&id=151:vzn-odpady&catid=48:vzn&Itemid=120
Timestamp: 2017-11-23 11:03:49+00:00

Document:
VZN č. 2/2014 o odpadoch
Home VZN obce VZN č. 2/2014 o odpadoch
VŠEOBECNE ZÁVÄZNÉ NARIADENIE č. 2/2014
O ODPADOCH na rok 2015
Toto VZN je vypracované v súlade so zákonom o odpadoch č. 343/2012, ktorým
sa mení a dopĺňa zákon č. 223/2001 Z. z. o odpadoch (ďalej zákon)
v znení neskorších predpisov a doplnkov.
1) Pôvodca odpadu, je každý, koho činnosťou odpad vzniká alebo ten, kto vykonáva úpravu alebo iné úkony s odpadmi, pokiaľ ich výsledkom je zmena povahy alebo zloženia týchto odpadov.
2) Držiteľ odpadu, je pôvodca odpadu alebo fyzická osoba alebo právnická osoba, u ktorej sa odpad nachádza.
3) Biologický odpad (BIO), biologicky rozložiteľný komunálny odpad (BRKO) a jeho zber (podľa novelizovaného § 39 ods. 16 písm. b) zákona) vzniká obci povinnosť zaviesť triedený zber BIO/BRKO od 01.01.2013.
4) Komunálne odpady, sú odpady z domácnosti vznikajúce na území obce pri činnosti fyzických osôb a odpady podobných vlastností a zloženia, ktorých pôvodcom je právnická osoba alebo fyzická osoba - podnikateľ, okrem odpadov vznikajúcich pri bezprostrednom výkone činností tvoriacich predmet podnikania alebo činnosti právnickej osoby alebo fyzickej osoby - podnikateľa : - za odpady z domácnosti sa považujú aj odpady z nehnuteľností slúžiacich fyzickým osobám na ich individuálnu rekreáciu, napr. zo záhrad, chát, chalúp, alebo na parkovanie alebo uskladnenie vozidla používaného pre potreby domácností, najmä z garáží, garážových stojísk a parkovacích stojísk. Komunálnymi odpadmi sú aj všetky odpady vznikajúce v obci pri čistení verejných komunikácií a priestranstiev, ktoré sú majetkom obce, a taktiež pri údržbe verejnej zelene vrátane parkov a cintorínov a ďalšej zelene na pozemkoch právnických osôb, fyzických osôb a združení.
5) Drobné stavebné odpady, (DSO) sú odpady z bežných udržiavacích prác zabezpečovaných fyzickou osobou v rozsahu do jedného m3 ročne od jednej fyzickej osoby, podľa § 6, ods.1 zákona o odpadoch. DSO sú aj odpady vznikajúce z bežných udržiavacích prác zabezpečovaných fyzickou osobou nepodnikateľom, na vykonanie ktorých sa nevyžaduje stavebné povolenie a postačuje ohlásenie stavebnému úradu (obci) alebo pri ktorých nie je potrebné ani ohlásenie stavebnému úradu (obci).
6) Program odpadového hospodárstva, (POH) je základný dokument pre riadenie odpadového hospodárstva obce v oblasti nakladania s komunálnymi odpadmi a drobnými stavebnými odpadmi.
Obec musí vypracovať POH a predložiť na schválenie podľa § 6 ods. 5 zákona o odpadoch do štyroch mesiacov po tom, ako bude vypracovaný POH kraja. Ide o strategický dokument, preto pred schválením obvodným úradom ŽP musí prejsť procesom SEA.
7) Oprávnená organizácia na podnikanie v oblasti nakladania s komunálnym odpadom je organizácia, ktorá má technické, materiálne a personálne zabezpečenie výkonu požadovanej činnosti a súhlas orgánu štátnej správy odpadového hospodárstva.
Obec nakladá s odpadmi v súlade s hierarchiou odpadového hospodárstva:
1) Predchádzanie vzniku: predchádzať vzniku odpadov a obmedzovať ich tvorbu najmä rozvojom technológii šetriacich prírodné zdroje, výrobou výrobkov, ktorá rovnako, ako výsledné výrobky, čo možno najmenej zvyšuje množstvo odpadov a čo možno najviac znižuje znečisťovanie životného prostredia, vývojom vhodných metód zneškodňovania nebezpečných látok obsiahnutých v odpadoch určených na znehodnotenie, osvetou u občanov a u detí.
2) Príprava na opätovné použitie: triedeným odpadov.
3) Recyklácia: Obec dáva všetky druhotné suroviny z obce na recykláciu.
4) Iné zhodnocovanie: Obec uprednostňuje zhodnotenie odpadov pred zneškodnením na skládke.
5) Zneškodňovanie: Posledným spôsobom likvidácie odpadov je zneškodňovanie odpadov na skládke. Je o posledná možnosť o akej obec uvažuje ako naložiť s odpadom, zneškodňovať odpady spôsobom neohrozujúcim zdravie ľudí a nepoškodzujúcim životné prostredie.
1) Pôvodca odpadu, ktorý je právnickou osobou alebo fyzickou osobou – podnikateľom a produkuje ročne viac než jednu tonu nebezpečných odpadov alebo 10 ton ostatných odpadov vypracúva vlastný Program odpadového hospodárstva (POH).
2) Povinnosť pôvodcu odpadu vypracovať POH plní pre komunálne odpady ako aj pre odpady z bežných udržiavacích prác zabezpečovaných fyzickou osobou (ďalej drobné stavebné odpady – DSO) obec, na ktorej území tieto odpady vznikajú. Pôvodcovia odpadov, ktorí vypracúvajú program podľa Zákona, sa môžu navzájom dohodnúť s obcou na vypracovaní spoločného programu.
3) Pôvodca odpadu a obec sú okrem povinnosti podľa odseku 1 povinní vypracovať a dodržiavať schválený POH.
4) Každý je povinný nakladať s odpadmi alebo inak s nimi zaobchádzať v súlade so zákonom. Ten, komu vyplývajú z rozhodnutia vydaného na základe zákona povinnosti, je povinný nakladať s odpadmi alebo inak s nimi zaobchádzať aj v súlade s týmto rozhodnutím. Pri nakladaní s odpadmi alebo inom zaobchádzaní s nimi je každý povinný chrániť zdravie ľudí a životné prostredie.
5) Pre nakladanie s odpadmi sa odpady zaraďujú podľa katalógu odpadov.
a) uložiť alebo ponechať odpad na inom mieste, ako na mieste na to určenom v súlade so Zákonom a týmto VZN;
b) zneškodňovať odpad alebo zhodnotiť odpad inak, ako v súlade so Zákonom;
d) riediť a zmiešavať jednotlivé druhy nebezpečných odpadov alebo nebezpečné odpady s odpadmi, ktoré nie sú nebezpečné za účelom zníženia koncentrácie prítomných škodlivín;
e) opotrebované batérie a akumulátory zmiešavať s odpadmi z domácnosti;
f) vypúšťať odpadové oleje do povrchových vôd, podzemných vôd, do kanalizácie a do pôdy.
7) Držiteľ odpadových olejov, opotrebovaných batérií a akumulátorov je povinný ich odovzdať len subjektu, ktorý je držiteľom autorizácie, t. j. osobitného oprávnenia udeleného Ministerstvom životného prostredia SR na nakladanie s týmito odpadmi.
8) Ak nie je ustanovené inak, náklady na činnosti smerujúce k zneškodňovaniu odpadov znáša držiteľ odpadu, pre ktorého sa zneškodňovanie odpadu, vrátane zberu a úpravy odpadu vykonáva. Ak takýto držiteľ odpadu nie je známy, znáša ich posledný známy držiteľ odpadu alebo výrobca, z ktorého výroby odpad pochádza.
9) Ak je držiteľ odpadu známy, ale nezdržiava sa na území SR, zabezpečí zneškodnenie odpadu na vlastné náklady obec.
10) Ak vlastník, správca alebo nájomca nehnuteľnosti zistí, že na jeho nehnuteľnosti bol umiestnený odpad v rozpore s týmto zákonom, je povinný to oznámiť obci, v územnom obvode sa nehnuteľnosť nachádza.
11) Obec zabezpečuje aktuálnosť programu odpadového hospodárstva na základe monitoringu existujúceho stavu odpadového hospodárstva (predpísaná evidencia, analýzy), sledovaním vývojových trendov v oblasti legislatívy a technológií pre spracovanie odpadov a plnením svojich zákonných povinností.
12) Oprávnená organizácia zabezpečujúca zber odpadov v obci je povinná priebežne pri svojej činnosti sledovať zloženie komunálnych odpadov a podiely odpadov z obalov na celkovom objeme vyseparovaných zložiek komunálnych odpadov a ohlásiť obci každú podstatnú (dlhodobú) zmenu v zložení a podieloch odpadov z obalov, uvedených v programe odpadového hospodárstva obce.
Nakladanie s komunálnymi odpadmi (KO)
a drobnými stavebnými odpadmi (DSO)
1) Zložka KO je ich časť, ktorú je možné mechanicky oddeliť a zaradiť ako samostatný druh odpadu.
2) Za nakladanie s KO, ktoré vznikli na území obce a s DSO, ktoré vznikli na území obce zodpovedá obec.
3) Pôvodca KO a DSO je povinný nakladať alebo inak s nimi zaobchádzať v súlade s týmto VZN obce. Taktiež je povinný :
a) zapojiť sa do systému zberu KO;
b) užívať zberné nádoby zodpovedajúce systému zberu KO v obci;
c) ukladať KO alebo ich oddelené zložky a DSO na účely ich zberu na miesta určené obcou a do zberných nádob zodpovedajúcich systému zberu KO v obci.
4) Vykonávať zber prepravu a zneškodňovanie KO a DSO na území obce môže len ten, kto má uzatvorenú zmluvu na vykonávanie tejto činnosti s obcou, ak túto činnosť nezabezpečuje obec sama.
5) Obec pre plnenie povinnosti podľa § 19ods.1 písm. g) a h) Zákona je oprávnená požadovať od držiteľa KO a od držiteľa DSO alebo od toho, kto nakladá s KO alebo DSO na území obce potrebné informácie. Držiteľ KO a DSO alebo ten, kto nakladá s KO alebo DSO na území obce je povinný na vyžiadanie obce poskytnúť pravdivé a úplné informácie súvisiace s nakladaním s KO a DSO.
6) Uloženie DSO v obci musí byť dohodnuté s obcou vopred a pôvodca DSO ho nemôže uložiť svojvoľne.
Spôsob a prepravy komunálnych odpadov
1) Zber a preprava zmesového komunálneho odpadu je vykonávaný: 200301
Interval zvozu je podľa rozpisu, ktorý musí mať doručená každá domácnosť: 1 x za štyri týždne; Druh nádob: 110 l. Odpad je následne zneškodňovaný na skládke firmy s ktorou má obec uzavretú zmluvu, firma, ktorej predmetom je poskytovanie služieb v oblasti nakladania s odpadom.
2) Spôsob triedeného zberu komunálnych odpadov:
Obec má zabezpečený triedený zber komunálnych odpadov a to týchto zložiek:
Papier: 150101 (vrátane odpadov z obalov), zber zabezpečujú obec priebežne počas celého roka v skladových priestoroch na to určených na obecnom úrade
Sklo: 150107 (vrátane odpadov z obalov), zber skla je realizovaný v 1100 l nádobe, ktorá je umiestnená pred obecným úradom v obci na stanoviskách na triedený zber.
Plasty: 150102, zber plastov je realizovaný v 1100 l nádobe, ktorá je umiestnená pred obecným úradom v obci na stanoviskách na triedený zber.
Kovy: 150104, počas celého roka je možné kovový šrot odovzdať v priestoroch a umiestňovať v garáži obecného úradu, odpad je následne zneškodňovaný na skládke firmy s ktorou má obec uzavretú zmluvu, firma, ktorej predmetom je poskytovanie služieb v oblasti nakladania s odpadom.
BRO (Biologicky rozložiteľné odpady) a BRKO (Biologicky rozložiteľné komunálne odpady): 200201, separovanie BRO a BRKO zabezpečujú jednotlivé domácnosti samostatne vo vlastných kompostoviskách, ktoré ma každá domácnosť vybudované. Majitelia obytných domov, ktoré nie sú trvalo obývateľne sú povinní BRO a BRKO zvážať na zriadené obecné kompostovisko v lokalite Bidačova. Právnické osoby, ktoré prevádzkujú kuchynské zariadenia, musia mať uzavretú zmluvu s odberateľom na spracovanie BRKO.
Nebezpečné odpady a elektroodpad: zabezpečuje obec priebežne počas celého roka v priestoroch na to vytvorených nachádzajúcich sa vo vedľajšej miestnosti garáže obecného úradu. Zber a preprava nebezpečných odpadov a elektroodpadov 200136 je vykonávaný 2 x ročne a to systémom zberu, kde sú zberané jednotlivé druhy nebezpečných odpadov, ako napr. farby, absorbenty, oleje obsahujúce NL 200128, batérie a akumulátory 200134, chladničky, žiarivky a vyradené elektronické zariadenia 200136. Odpad je následne zneškodňovaný na skládke firmy s ktorou má obec uzavretú zmluvu, firma, ktorej predmetom je poskytovanie služieb v oblasti nakladania s odpadom.
Objemný odpad: 200307, je vykonávaný 2x ročne a to na základe písomného vyrozumenia obcou zo zberných miest do vopred pripravených veľkoobjemových kontajnerov, kedy je tento odpad následne zneškodnený na skládke firmy s ktorou má obec uzavretú zmluvu, firma, ktorej predmetom je poskytovanie služieb v oblasti nakladania s odpadom.
Staré vozidla, vraky: 160104, majiteľ vyradeného motorového vozidla je zo zákonná povinný ho dať zneškodniť, ale uložiť na vrakovisko firmy s ktorou má obec uzavretú zmluvu, firma, ktorej predmetom je poskytovanie služieb v oblasti nakladania s odpadom.
Drobné stavebné odpady: 170107, zber a preprava je vykonávaná vo veľkoobjemových kontajneroch na základe požiadania právnickej alebo fyzickej osoby v spoločnosti firmy s ktorou má obec uzavretú zmluvu, firma, ktorej predmetom je poskytovanie služieb v oblasti nakladania s odpadom, resp. po súhlase a na základe dohody s obcou sa umiestni na mieste určenom obcou a odpad je následne zneškodňovaný na skládke odpadov firmy s ktorou má obec uzavretú zmluvu, firma, ktorej predmetom je poskytovanie služieb v oblasti nakladania s odpadom.
Odpad z cintorína 200399, (okrem biologicky rozložiteľného odpadu), zber sa uskutočňuje do veľkoobjemových kontajnerov a 110 l kuka nádob, ktorý bude zneškodnený na skládke firmy s ktorou má obec uzavretú zmluvu, firma, ktorej predmetom je poskytovanie služieb v oblasti nakladania s odpadom.
3) Ak ide o odpady z obalov, podmienky pre zabezpečenie ich zberu a zhodnotenia/recyklácie si vopred s obcou a písomnej forme dohodne osoba, ktorá plní alebo ktorá pre iných zabezpečuje plnenie povinností podľa platného zákona o obaloch (tzv. povinné osoby a oprávnené organizácie podľa zákon č. 119/2010Z.z. o obaloch). Pre takéto osoby sú záväzné údaje o celkových množstvách a zložení odpadov z obalov a ich podiele na vyseparovaných zložkách komunálnych odpadov, uvedené v programe odpadového hospodárstva obce.
1) Poplatok sa platí za komunálne odpady a drobné stavebné odpady, ktoré vznikajú na území obce.
a) fyzická osoba, ktorá má v obci trvalý pobyt alebo prechodný pobyt alebo ktorá je na území obce oprávnená užívať rodinný dom, nebytový priestor, pozemnú stavbu alebo jej časť, alebo objekt, ktorý nie je stavbou, alebo záhradu, ovocný sad na iný účel ako na podnikanie, pozemok v zastavanom území obce okrem lesného pozemku a pozemku, ktorý je evidovaný v katastri nehnuteľností ako vodná plocha (ďalej len nehnuteľnosť);
b) právnická osoba, ktorá je oprávnená užívať alebo užíva nehnuteľnosť nachádzajúcu sa na území obce na iný účel ako na podnikanie;
Ak má osoba podľa odseku 2 písm. a) v obci súčasne trvalý a prechodný pobyt, poplatok platí iba z dôvodu trvalého pobytu. Ak má osoba podľa odseku 2 písm. a) tohto ustanovenia v obci trvalý alebo prechodný pobyt a súčasne je oprávnená užívať alebo užíva nehnuteľnosť na iný účel ako na podnikanie, poplatok platí iba z dôvodu trvalého pobytu alebo prechodného pobytu.
3) Poplatok od poplatníka v ustanovenej výške pre obec vyberá a za vybraný poplatok ručí:
a) vlastník nehnuteľnosti: ak je nehnuteľnosť v spoluvlastníctve viacerých spoluvlastníkov, poplatok vyberá a za vybraný poplatok ručí zástupca alebo správca, určený spoluvlastníkmi, ak s výberom poplatku zástupca alebo správca súhlasí: ak nedošlo k určeniu zástupcu alebo správcu, obec určí spomedzi vlastníkov alebo spoluvlastníkov zástupcu, ktorý poplatok pre obec vyberie;
b) správca, ak je vlastníkom nehnuteľnosti štát, VÚC alebo obec (ďalej len „platiteľ“). Platiteľ a poplatník sa môžu písomne dohodnúť, že poplatok obci odvedie priamo poplatník: za odvedenie poplatku obci ručí platiteľ.
4) Poplatková povinnosť vzniká dňom, ktorým nastane skutočnosť uvedená v odseku 2 tohto ustanovenia. Poplatková povinnosť zaniká dňom, ktorým zanikne skutočnosť zakladajúca vznik poplatkovej povinnosti.
5) Platitelia poplatku sú povinní obci ohlásiť všetky zmeny, ktoré sú rozhodné pre správne určenie výšky poplatku a to najneskôr do jedného mesiaca odo dňa, keď táto skutočnosť nastala.
Určenie poplatku.
Obec Matysová určuje miestny poplatok za komunálne odpady a drobné stavebné odpady na osobu a kalendárny rok nasledovne:
a) občan prihlásený na trvalý pobyt – 0,0274 €/deň t. j. 10,00 €/osoba/kalendárny rok;
b) občan prihlásený na prechodný pobyt – 0,0274 €/deň t. j. 10,00 €/osoba/kalendárny rok;
d) fyzická osoba vlastniaca v obci nehnuteľnosť, ktorá nie je prihlásená na trvalý pobyt – 0,0274 €/deň t. j. 10,00 €/osoba/kalendárny rok, pokiaľ táto osoba nemá zakúpenú 110 l kuka nádobu, budú jej na obecnom úrade vydané typizované vrecia na komunálny odpad v počte 4 ks;
e) podnikateľ, ktorý užíva nehnuteľnosť na území obce na účely podnikania – 0,0909 €/deň
t. j. 33,19 €/osoba/kalendárny rok;
Vznik a zánik platiť poplatok, oznamovacia povinnosť.
1) Povinnosť platiť miestny poplatok za komunálne odpady a drobné stavebné odpady vzniká 01. januára a končí 31. decembra príslušného kalendárneho roka.
2) Poplatník, ktorý sa do obce prihlási na trvalý alebo prechodný pobyt v priebehu kalendárneho roka je povinný odo dňa prihlásenia platiť miestny poplatok za komunálny odpad a drobný stavebný odpad v alikvotnej čiastke.
3) Poplatník, ktorý sa z obce odhlasuje z trvalého alebo prechodného pobytu je povinný túto skutočnosť oznámiť obci. Obec na základe oznámenia upraví výšku poplatku, vydá dodatočný platobný výmer a prípadný preplatok poplatníkovi vráti do 30 dní odo dňa doručenia platobného výmeru.
4) Poplatník je povinný oznámiť obci všetky zmeny osobných údajov, taktiež údaje, ktoré ovplyvňujú výšku poplatku (narodenie dieťaťa, úmrtie člena rodiny, dlhodobú neprítomnosť člena rodiny v zahraničí, nástup na výkon väzby a pod.).
5) Poplatník je povinný k žiadosti o zníženie miestneho poplatku za komunálne odpady a drobné stavebné odpady preukázať svoju neprítomnosť v obci v období, na ktoré požaduje zníženie nasledovným spôsobom:
a) pri dlhodobom výkone práce mimo trvalého bydliska – ak je v mieste výkonu práce prihlásený na prechodný pobyt, potvrdenie o zaplatení za prechodný pobyt na území inej obce alebo mesta a uplatňuje si úľavu vo výške 50%. Ak nie je prihlásený na prechodný pobyt v inej obci alebo meste, je povinný zaplatiť poplatok v plnej výške za trvalý pobyt;
b) pri dlhodobom pobyte v zahraničí – povolenie na pobyt v inom štáte, potvrdenie, že sa zdržiava určitú dobu na území iného štátu, resp. fotokópiu vycestovacej doložky, pracovné povolenie a pod. a uplatňuje si úľavu vo výške 70% ;
c) pri výkone väzby – potvrdenie z ústavu pre výkon väzby a uplatňuje si úľavu vo výške 70% ;
d) u osoby s ZŤP, fotokópiu preukazu a uplatňuje si úľavu vo výške 50%
6) Žiadosť o zníženie miestneho poplatku za komunálne odpady a drobné stavebné odpady si poplatník uplatní do 30 dní odo dňa, kedy nastala skutočnosť ovplyvňujúca výšku poplatku, alebo 30 dní odo dňa doručenia platobného výmeru. O schválenej sadzbe poplatku je obec povinná informovať obyvateľov spôsobom v mieste
obvyklým. Sadzba takto schváleného miestneho poplatku platí až do doby, keď obecné zastupiteľstvo neschváli novú sadzbu miestneho poplatku.
Vyrubenie poplatku.
1) Poplatok obec vyrubí platobným výmerom alebo faktúrou (pri paušálnom spôsobe výpočtu na obyvateľa).
2) Ak správca poplatku sám alebo na základe ohlásenia zistí, že poplatok bol poplatníkovi vyrubený v nesprávnej výške alebo že nastali skutočnosti, ktoré majú vplyv na zmenu výšky poplatku, upraví správca výšku poplatku v nasledujúcom určenom období podľa okolností, ktoré nastali.
3) Poplatok je možné zaplatiť:
a) v hotovosti do pokladne obecného úradu;
b) prevodným príkazom na účet obce.
4) Príjem z poplatku za KO a DSO môže obec použiť výhradne na úhradu nákladov spojených s KO a DSO. Obec nesmie príjem z tohto poplatku použiť na úhradu nákladov spojených s jej činnosťou pri čistení verejných komunikácií a priestranstiev, ktoré sú v správe obce a pri údržbe verejnej zelene vrátane parkov a cintorínov.
1) Obec vo veciach štátnej správy odpadového hospodárstva :
a) prejednáva priestupky v odpadovom hospodárstve (§ 80 ods.3 písm. a) Zákona;
b) poskytuje držiteľovi odpadu informácie o umiestnení a činnosti zariadení na nakladanie s odpadmi na území obce a o držiteľoch autorizácie udelenej Ministerstvom životného prostredia SR na nakladanie s odpadovými olejmi, opotrebovanými batériami, akumulátormi a starými vozidlami;
c) dáva v stavebnom konaní vyjadrenie k zamýšľanému spôsobu nakladania s odpadmi a odpadmi zo stavebnej činnosti s výnimkou drobného stavebného odpadu.
1) Priestupku sa dopustí ten, kto :
a) zneškodní odpad alebo znehodnotí odpad v rozpore s týmto VZN (§18 ods.3 písm. b) zákona);
b) uloží odpad na iné miesto, než na miesto určené obcou v tomto VZN (§ 19 ods.3 písm. a) a § 39 ods.5 písm. c) zákona);
c) nesplní oznamovaciu povinnosť podľa čl. III. ods.10 tohto VZN;
d) neposkytne obcou požadované údaje podľa tohto VZN ( § 39 ods.9 zákona ).
2) Za priestupok podľa ods. 1. písm. a) až d) možno uložiť pokutu do 165,97 €.
3) Priestupky podľa ods.1 písm. a) až d) prejednáva obec a výnosy z pokút uložených za priestupky sú príjmom rozpočtu obce.
4) Na priestupky a ich prejednávanie sa vzťahujú všeobecné predpisy o prejednávaní priestupkov (zák. č. 372/1990 Zb. v platnom znení, ak tento zákon neustanovuje inak).
1) Starosta obce môže právnickej osobe alebo fyzickej osobe oprávnenej na podnikanie uložiť pokutu do výšky
6 638,00 € ak:
a) poruší nariadenia;
b) neudržuje čistotu a poriadok na užívanom pozemku alebo na inej nehnuteľnosti a tým naruší vzhľad alebo prostredie obce, alebo sa znečistí verejné priestranstvo alebo odkladá veci mimo vyhradených miest;
c) nesplní v určenej lehote bez vážneho dôvodu povinnosť uloženú starostom poskytnúť osobnú pomoc alebo vecnú pomoc počas odstraňovania a pri odstraňovaní následkov živelnej pohromy alebo pri inej mimoriadnej udalosti;
2) Pokutu možno uložiť do jedného roka odo dňa, keď sa starosta dozvedel o tom, kto sa konania podľa ods.1 dopustil, najneskôr však do troch rokov od porušenia nariadenia alebo nesplnenia povinnosti podľa ods.1 písm. c). Pri ukladaní pokút sa prihliada najmä na závažnosť spôsob, čas trvania a následky protiprávneho konania. Na konanie o uložení pokuty sa vzťahuje všeobecný predpis o správnom konaní. Pokuta je príjmom obce.
1) Ak poplatník nesplní oznamovaciu povinnosť v stanovenom termíne, správca mu uloží pokutu v súlade s § 35 zák. SNR 511/1992 Zb. o správe daní a poplatkov a o zmenách v sústave územných finančných orgánov v znení neskorších predpisov. Ak nebudú zaplatené včas, alebo ak nebudú odvedené v správnej výške, správca poplatku vyrubí sankčný úrok v zmysle § 35bzák.SNRč.511/1992 Zb.
2) Poplatok ani jeho rozdiel nemožno vyrubiť ani vymáhať po uplynutí päť rokov od konca kalendárneho roku, v ktorom vznikla poplatková povinnosť.
3) Ak bol pred uplynutím lehoty podľa ods.2 vykonaný úkon smerujúci na vyrubenie poplatku alebo jeho rozdielu, plynie päťročná lehota znovu od konca roka, v ktorom bol poplatník o tomto úkone vyrozumený. Vyrubiť poplatok alebo jeho rozdiel však je možné najneskôr do desiatich rokov od konca obdobia, v ktorom vznikla oznamovacia povinnosť alebo v ktorom vznikla poplatková povinnosť bez oznamovacej povinnosti.
4) Na konanie vo veciach poplatku sa vzťahujú osobitné predpisy, a to zákon SNR č. 369/1990 Zb. o obecnom zriadení v znení neskorších predpisov, zák. NR SR č.582/2004 Z. z. o miestnych daniach a miestnom poplatku za komunálne odpady a drobné stavebné odpady a zákon č. 511/1992 Zb. o správe daní a poplatkov a o zmenách v sústave územných finančných orgánov v znení neskorších predpisov.
5) Správu poplatku vykonáva Obec Matysová v mene ktorého vystupuje starosta obce. Administratívnu stránku správy poplatku vykonáva obecný úrad ( ekonomické oddelenie – poplatky a dane ).
6) Kontrolu nad dodržiavaním tohto nariadenia vykonáva správca poplatku.
7) Správca poplatku má právo kedykoľvek sa presvedčiť o správnosti údajov platiteľov jednotlivých poplatkov a o dodržiavaní podmienok určených pri stanovenom poplatku.
8) Poplatník je povinný dodržiavať podmienky pri stanovení poplatkov a umožniť správcovi poplatku vstup do prevádzkových (obchodných) miestností, predložiť im doklady a iné požadované údaje, ktoré súvisia s poplatkom, podať informácie a spolupracovať pri stanovení poplatku, alebo kontrole správnosti vykazovania.
9) Správca poplatku môže na zmiernenie alebo odstránenie tvrdosti nariadenia v jednotlivých prípadoch na základe žiadosti poplatníka, poplatok znížiť alebo odpustiť. Podobne môže povoliť odklad platenia poplatku.
10) Na tomto VZN sa uznieslo Obecné zastupiteľstvo dňa 14.12.2014.
11) Dňom účinnosti tohto VZN sa ruší VZM č. 2/2012 zo dňa 14..12.2012.
12) Zmeny a doplnky tohto VZN schvaľuje Obecné zastupiteľstvo v Matysovej.
13) Toto VZN nadobúda účinnosť dňa 1.1.2014.
Vyvesené: 23.11.2014
Zvesené: 13.12.2014
Schválené: 14.12.2014, Uznesením č. 1/2014/odst. C, bod 6
V Matysovej 14.12.2014 Iveta Kundrátová starosta obce

References: § 39
 § 6
 § 6
 § 19
 § 39
 § 39
 § 35
 § 35